KONSTITUCIJOS KOMISIJOS 2013 M. SPALIO 23 D. POSĖDIS

1. 2013 m. spalio 23 d. Seimo Konstitucijos komisija svarstė Lietuvos Respublikos Seimo nutarimo „Dėl referendumo dėl Lietuvos Respublikos Konstitucijos 9 ir 147 straipsnių pakeitimo paskelbimo“ projektą Nr. XIIP-1016 bei nutarė iš esmės pritarti Seimo nutarimo „Dėl referendumo dėl Lietuvos Respublikos Konstitucijos 9 ir 147 straipsnių pakeitimo paskelbimo“ projektui Nr. XIIP-1016 bei siūlyti pagrindiniam komitetui, atsižvelgus į Seimo Teisės departamento pastabas, jį tobulinti bei pritarti nutarimo „Dėl referendumo dėl Lietuvos Respublikos Konstitucijos 9 ir 147 straipsnių pakeitimo paskelbimo“ projekto Nr. XIIP-1016 priede išdėstyto Lietuvos Respublikos Konstitucijos 9 ir 147 straipsnių pakeitimo įstatymo projekto nuostatoms.
2. Svarstydama Lietuvos Respublikos Seimo nutarimo „Dėl referendumo dėl Lietuvos Respublikos Konstitucijos 12 straipsnio antrosios dalies pakeitimo paskelbimo“ projektą Nr. XIIP-444 Seimo Konstitucija komisija išklausė Užsienio reikalų bei Finansų ministerijų atstovus.
3. 2013 metų birželio 19 dieną Seimo Konstitucijos komisija priėmė sprendimą dėl Lietuvos Respublikos Konstitucijos 134 straipsnio pakeitimo būtinybės. Atsižvelgdama į tai, kad 2013 metų gegužės 29 dieną Seimo valdybą sprendimu Nr. SV-S-255 sudarė darbo grupę viešojo sektoriaus audito sistemai tobulinti, Komisija nutarė galutinį sprendimą priimti darbo grupei baigus savo darbą.
2013 metų spalio 15 dieną darbo grupė darbą baigė ir įregistravo kai kurių viešojo sektoriaus audito sistemą reglamentuojančių teisės aktų pataisas. Tačiau darbo grupė nenagrinėjo savivaldybių išorės finansų kontrolės klausimų, todėl komisija nutarė artimiausiame posėdyje priimti galutinį sprendimą dėl šio klausimo.

